Նիկոլ Փաշինյանի կառավարության երկու նիստերում բարձրացված հարցերն ու առաջարկված լուծումները, բնականաբար, պետք է հագեցած լինեին պոպուլիզմով` տուգանքների համաներում, տեսանկարահանող սարքերի ժամանակավոր կասեցում, բանկային պարտավորությունների վերանայում, պաշտոնյաներին սպասարկող ավտոմեքենաների կրճատում եւ այլն: Իսկ ո՞ւմ պարզ չէ, որ վաղն այդ պոպուլիզմն իր տեղը զիջելու է կենսաթոշակ եւ աշխատավարձ բարձրացնելու, տնտեսություն վարելու, գիտություն, կրթություն, առողջապահություն զարգացնելու լրջագույն խնդիրներին, որոնց լուծմանը ներկա պատմա-բանասիրական կառավարությունը պատրաստ չէ: Մյուս կողմից էլ մանկամտություն է հուսալ, որ արտասահմանից շարժման օրերին «վրա-վրա զանգահարող» «սփյուռքահայերը» լայն բացած քսակներով լցվելու են Հայաստան եւ իրագործելու են Նիկոլ Փաշինյանի բոլոր խոստումները: Մեր հույսն էլի մեզ վրա պետք է դնենք: